নবম সংসদ নির্বাচনের সময় যে সেনাসমর্থিত তত্ত্বাবধায়ক সরকার ক্ষমতাসীন ছিল, সেটি সাংবিধানিক তত্ত্বাবধায়ক সরকারের বিধানাবলি অবলোকনে গঠিত হয়নি এবং সে তত্ত্বাবধায়ক সরকারটি আজো সংসদ অনুমোদন পায়নি। সেনাসমর্থিত তত্ত্বাবধায়ক সরকারের অধীন অনুষ্ঠিত নবম সংসদ নির্বাচনে ক্ষমতাসীন আওয়ামী লীগ বিজয়ী হয়েছিল। নবম সংসদে ক্ষমতাসীন আওয়ামী লীগ নিরঙ্কুশ সংখ্যাগরিষ্ঠতার জোরে জনমতকে উপেক্ষা ও অবজ্ঞাপূর্বক তাদেরই আন্দোলনের ফসল নির্দলীয় তত্ত্বাবধায়ক সরকারব্যবস্থা বিলোপ করে। তৎপরবর্তী দশম সংসদ নির্বাচন ক্ষমতাসীন দলীয় সরকারের অধীন অনুষ্ঠিত হয়।